
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Ένταξη σε κατηγορία και καθορισμός ορίων οικισμού 
Ηλιοκώμης, κοινότητας Ηλιοκώμης Ν. Σερρών με 

καθορισμό όρων και περιορισμών δόμησης. 1 

Τροποποίηση του εγκεκριμένου ρυμοτομικού σχεδίου 

πόλης Σερρών Ν. Σερρών στο Ο.Τ. 97. 2 

Τροποποίηση του εγκεκριμένου ρυμοτομικού σχεδίου 


οικισμού Μονοκκλησιός Ν. Σερρών ως προς: α) τον 
αποχαρακτηρισμό του υπ' αριθ. 159 οικοπέδου, στο 
Ο,Τ. 25, από ηρώον και τον χαρακτηρισμό του σε 
χώρο για ανέγερση κτιρίου εορταστικών εκδηλώ¬ 
σεων και β) ως προς χαρακτηρισμό του υπ’ ριθ, 125 
οικοπέδου, στο Ο.Τ. 19, σε χώρο πλατείας - 
ηρώου. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Τ.Π. 490 (1) 

Ένταξη σε κατηγορία και καθορισμός ορίων οικισμού 
Ηλιοκώμης, κοινότητας Ηλιοκώμης Ν. Σερρών με κα¬ 
θορισμό όρων και περιορισμών δόμησης. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 Δ/ 
3.5.Θ5) «περί τρόπου καθορισμού ορίων οικισμών της χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης». 

2. Τις διατάξεις του από 14.2.87 Π. Δ/τος (ΦΕΚ 133Δ/ 
23,2.87) «Περί τροποποιήσεως του από 24.4.85 Π. Δ/τος 
...» και τις διατάξεις του από 25.4.89 Π. Δ/τος (ΦΕΚ 
293Δ/16.5.89) «Περί τροποποιήσεως του από 24.4.85 Π. 
Δ/τος...». 

3. Τις διατάξεις του από 20.8.85 Π. Δ/τος «Πολεοδό¬ 
μηση και επέκταση οικισμών της χώρας μέχρι 2000 κατοί¬ 
κους και τροποποίηση του από 24.4.85 Π. Δ/τος». 

4. Τις διατάξεις του από 19.10.78 Π. Δ/τος (ΦΕΚ 594Δ/ 
13.11.78) «Περί χαρακτηρισμού ως παραδοσιακών οικι¬ 
σμών τινων του Κράτους και καθορισμός όρων και περιορι¬ 


σμών δόμησης των οικοπέδων αυτών». 

5. Τις προτάσεις των ιδιωτών μελετητών, στους οποίους 
ανατέθηκε μελέτη στα πλαίσια του προγράμματος των 
ανοικτών πόλεων, που αφορούν τον προσδιορισμό των 
ορίων των υπόψη οικισμών. 

6. Τα δελτία αρχιτεκτονικής αναγνώρισης των οικισμών 
που συμπληρώθηκαν από τους προαναφερόμενους μελε¬ 
τητές κατά τις υποδείξεις των σχετικών προδιαγραφών 
του ΥΠΕΧΩΔΕ. 

7. Τα πληθυσμιακά στοιχεία των δύο τελευταίων απο- 
γραφών από την Ε.Σ.Υ.Ε. 

8. Την υπ’ αριθ. 19/1994 απόφαση του Κοινοτικού Συμ¬ 
βουλίου Ηλιοκώμης. 

9. Την υπ' αριθ. 10/16.5.1994 γνωμοδότηση του Συμ¬ 
βουλίου Χ.Ο.Π. Ν. Σερρών. 

10. Τις διατάξεις του άρθρου 29Α του Ν. 1558/1985, 
όπως προστέθηκαν με το άρθρο 27 του Ν, 2081/1992, 
αποφασίζουμε: 

I. Την ένταξη του οικισμού Ηλιοκώμης στην κατηγορία: 

α) Ως προς τη θέση στο χώρο Α3 ούτε περιασπκός, ούτε 
παραλιακός, ούτε τουριστικός. 

β) Ως προς το βαθμό προστασίας: Β1 αξιόλογος. 

γ) Ως προς τη δυναμικότητα: Γ2 στάσιμος. 

δ) Ως προς το βαθμό διασποράς: Δ1 συνεκτικός. 

ε) Ως προς το μέγεθος: Ε2 μεσαίος. 

11. Τον καθορισμό των ορίων του οικισμού Ηλιοκώμης, 
Κοινότητας Ηλιοκώμης Ν. Σερρών με στοιχεία από 1 μέχρι 
19, όπως αυτό «ραίνονται στο συνοδευτικό της παρούσας 
σχεδιάγραμμα Π—1.1, σε κλίμακα 1:5000, που αποτελεί 
αναπόσπαστο μέρος της απόφασης και συντάχθηκε βάσει 
στοιχείων του χάρτη και επί τόπου ελέγχου. 

III. Την επιβολή των ακολούθων γενικών και ειδικών 
όρων δόμησης. 

Α. Γ ενικοί όροι δόμηοης 

1. Αρτιότητα οικοπέδων 

ί. Τα ελάχιστα όρια εμβαδού και διαστάσεων των οικο¬ 
πέδων του οικισμού που βρίσκονται μέσα στην προ του 
1923 περιοχή αυτού, όπως αυτή περικλείεται με διακε¬ 
κομμένη γραμμή στον χάρτη Π-1.1 που συνοδεύει την 
απόφαση αυτή, καθορίζονται από τις παραγράφους 1,2,4 
του άρθρου 2 του Π. Δ/τος 19.10.78. 

Το κεντρικό τμήμα των παραδοσιακών οικισμών που 
αναφέρεται στο από 19.10.78 Π. Δ/γμα ταυτίζεται για την 
εφαρμογή των όρων και περιο ρισμών δόμησης με το συνε¬ 
κτικό τμήμα του οικισμού, όπως αυτό σημειώνεται με πρά- 

οίνο μελάνι στον χάρτη Π-1.1. 

ϋ. Τα-ελάχιστα όρια εμβαδού και διαστάσεων των γηπέ¬ 
δων του λοιπού οικισμού, δηλαδή αυτών που βρίσκονται 
μεταξύ διακεκομέννης γραμμής και νέου ορίου του οικι¬ 
σμού καθορίζονται άπως παρακάτω: 

ελάχιστο εμβαδάν: 2000 τ.μ. 

ελάχιστο πράσωπο: 25 μ. 

Κατά παρέκκλιση εντδς των παραπάνω ορίων θεωρού¬ 
νται άρτια τα γήπεδα με όποιο εμβαδάν και πράσωπο είχαν 
κατά την ημέρα δημοσίευσης του απά 24.4.85 Π. Δ/τος, 
εφόσον δεν έχουν το ελάχιστο εμβαδάν και πρόσωπο που 
ορίζεται παραπάνω και με την προϋπόθεση ότι πληρούν 
τους όρους της παρακάτω παραγράφου ν. 

ϋί. Οικόπεδα που ήταν άρτια και οικοδομήσιμα με προ¬ 
γενέστερες διατάξεις που Ισχυαν για την περιοχή εξακο¬ 
λουθούν να είναι άρτια και οικοδομήσιμα κατά παρέκκλιση 
με την προϋπόθεση να πληρούν τους όρους της παραγρά¬ 
φου ν. 

ϊν. Οικόπεδα που παραχωρήθηκαν για αποκατάσταση 
από την επιτροπή απαλλοτριώσεων θεωρούνται άρτια 
όπως παραχωρήθηκαν εφόσον πληρούνται τα παρακάτω. 

ν. Κάθε οικόπεδο του οικισμού, είτε αυτό βρίσκεται 
στην περιοχή που αναφέρεται στην περίπτωση ί, είτε σ’ 
αυτή που αναφέρεται στην περίπτωση ϋ, για να είναι οικο¬ 
δομήσιμο πρέπει να πληροί τους όρους των παραγράφων 
1 και 2 του άρθρου 6 του Π. Δ/τος 24.4.85, όπως τροπο¬ 
ποιήθηκε με το Π.Δ. 14.2.87 και με το Π.Δ. 25.4.89. 

2. Συντελεστής δόμησης 

Ο συντελεστής δόμησης των οικοπέδων του οικισμού 
ορίζεται όπως παρακάτω: 

- Για τα πρώτα 100 τ.μ. επιφανείας του οικοπέδου ο συ¬ 
ντελεστής δόμησης ορίζεται σε 1.0. 

- Για τα επόμενα 100 τ.μ. επιφανείας του οικοπέδου ο 
συντελεστής δόμησης ορίζεται σε 0,80. 

- Για τα επόμενα 100 τ.μ. επιφανείας του οικοπέδου ο 
συντελεστής δόμησης ορίζεται σε 0,60. 

- Για το πέρα των 300 τ.μ. τμήμα επιφανείας του οικο¬ 
πέδου ο συντελεστής δόμησης του οικοπέδου ορίζεται σε 
0.40. 

Η συνολική επιφάνεια που δομείται για κύρια και βοηθη¬ 
τικά κτίρια δεν μπορεί να υπερβεί τα 400 τ.μ. 

3. Κάλυψη οικοπέδων. 

Το μέγιστο ποσοστό κάλυψης ορίζεται σε 70% για το 
συνεκτικό τμήμα του οικισμού και σε 50% για το υπόλοιπο 
τμήμα του οικισμού. 

4. Ύψος κτιρίων 

ϊ.Το μέγιστο επιτρεπόμενο ύψος των κτιρίων που βρί¬ 
σκονται μέσα στην προ του 1923 περιοχή, όπως αυτή ση¬ 
μειώνεται με διακεκομμένη γραμμή στο σχεδιάγραμμα 
Π—1.1 που συνοδεύει την απόφαση αυτή, ορίζεται απάτην 
παράγραφο 8.β του άρθρου 2 του Π. Δ/τος 19.10.78. 

ίϊ. Το μέγιστο επιτρεπόμενο ύψος των κτιρίων που βρί¬ 
σκονται στον λοιπό οικισμό ορίζεται σε 7,50 μ. 

Το μέγιστο ύψος του κτιρίου είναι δυνατόν να φθάσει τα 
8.50 μ., μη συμπεριλαμβανομένης της στέγης, μετρού- 
μενο από το χαμηλότερο σημείο του εδάφους, μόνο στην 
περίπτωση που το γήπεδο έχει κλίση μεγαλύτερη του 25% 
και έπειτα από προηγούμενη έγκριση της αρμόδιας Επι¬ 
τροπής Πολεοδομικοϋ και Αρχιτεκτονικού Ελέγχου 
(ΕΠΑΕ). 

Β. Ειδικοί όροι δόμησης 

Όλες οι οικοδομικές άδειες πρέπει να ελέγχονται από 


την αρμόδια Επιτροπή Πολεοδομικού και Αρχιτεκτονικού 
Ελέγχου (ΕΠΑΕ) με στόχο την προσέγγιση των παραδο¬ 
σιακών προτύπων του οικισμού ως προς την σύνθεση, την 
κλίμακα και τις αναλογίες των επί μέρους όγκων τους. 

1. Τα κτίρια καλύπτονται υποχρεωτικά με στέγη δίρρι- 
χτη ή τετράρριχτη, με κλίση 1:3 περίπου και κεραμίδια 
κόκκινου χρώματος (βυζαντινά ή ρωμαϊκά). Στις περιπτώ¬ 
σεις που τοποθετείται ηλιακός θερμοσίφωνας (ή συλλέ¬ 
κτης γενικά) πρέπει να επδιώκεται η ενσωμάτωσή του στη 
στέγη. 

Η προεξοχή της στέγης, όπου το κτίριο δεν εφάπτεται 
στο όριο του οικοπέδου μπορεί να φθάσει μέχρι 50 εκ., 
εφόσον το επιτρέπουν οι πολεοδομικές διατάξεις. 

2. Οι επιφάνειες των όψεων των κτιρίων διαμορφώνο¬ 
νται υποχρεωτικά είτε με εμφανή λιθοδομή στο ισόγειο, 
είτε με απλότριπτό επίχρισμα σε χρώμα λευκό, μπεζ ή της 
ώχρας τόσο στο ισόγειο όσο και στον όροφο. 

Χρωματισμός των όψεων, διαφορετικός με τα παρα¬ 
πάνω οριζόμενα, επιτρέπεται μετά από έγκριση της 
Ε.Π.Α.Ε. 

3. Οι εξώστες πρέπει να είναι περιορισμένοι, διασπα- 

σμένοι και καλυμένοι με κατεβασιά στέγης. ' ' 

Η θέση τους, το μήκος τους και το πλάτος τους εγκρίνο- 
νται από την Ε.Π.Α. Ε. 

4. Τα κιγκλιδώματα των εξωστών και των κλιμάκων πρέ¬ 
πει να είναι ξύλινα στο φυσικά χρώμα ξύλου ή βαμμένα σε 
αποχρώσεις του καφέ ή μεταλλικά παραδοσιακού τύπου 
βαμμένα σε χρώμα μαύρο ή σκούρο καφέ. 

5. Τα εξωτερικά ανοίγματα δεν πρέπει να υπερβαίνουν 
το 25% της επιφάνειας της όψης στην οποία αντιστοιχούν 
στις κατοικίες, το 35% στα καταστήματα, ενώ στα ειδικά 
κτίρια το ποσοστό ίων ανοιγμάτων ελέγχεται απά την 
Ε.Π.Α.Ε. 

6. Τα εξωτερικά κουφώματα πρέπει να είναι ξύλινα στο 
φυσικό τους χρώμα ή βαμμένα σε σκούρο καφέ. 

Διαφορετικός χρωματισμός των κουφωμάτων επιτρέπε¬ 
ται μόνο μετά από έγκριση της Ε.Π.Α.Ε. 

Στα ειδικά κτίρια μόνο, μπορεί η Ε.Π.Α.Ε. να εγκρίνει 
την χρησιμοποίηση άλλου υλικού. 

7. Η περίφραξη πρέπει να είναι από εμφανή λιθοδομή ή 
επιχριαμένη και βαμμένη σε άσπρο χρώμα, κατά ΓΟΚ/85. 

Κιγκλίδωμα ξύλινο ή μεταλλικό μπορεί να τοποθετηθεί 
πάνω από το συμπαγές τμήμα της περίφραξης. 

Το συμπαγές τμήμα της περίφραξης μπορεί να φθάσει 
τα 2,0 μ. μετά από σύμφωνη γνώμη της Ε.Π.Α.Ε. 

Η περίφραξη επιτρέπεται να περιλαμβάνει στεγασμένη 
ξύλινη αυλόθυρα με τετράριχτη ή δίριχτη στέγη. 

8. Απαγορεύεται η ανάρτηση και εγκατάσταση φωτει¬ 
νών ή μη διαφημίσεων. Κατ' εξαίρεση επιτρέπεται η εγκα¬ 
τάσταση διαφημίσεων μετά από έγκριση της Ε.Π.Α.Ε. η 
οποία συγχρόνως καθορίζει τη θέση, τις διαστάσεις, τη 
μορφή και το περιεχόμενό τους, ώστε να μην επηρεάζεται 
ο χαρακτήρας του άμεσου περιβάλλοντός τους. 

Επιτρέπεται η τοποθέτηση απλών ή εγχρώμων επιγρα¬ 
φών μεγίστου μήκους όχι μεγαλύτερου από το πλάτος του 
ή των ανοιγμάτων στα οποία αντιστοιχούν. 

9. Δεν επιτρέπεται καμία κατασκευή σε κοινόχρηστο 
χώρο του οικισμού χωρίς προηγούμενη έγκριση οπό την 
Ε.Π.Α.Ε. 

ΙΟ. Για τυχόν παρεκκλίσεις από τους παραπάνω ειδι¬ 
κούς όρους δόμησης οι μελέτες θα εγκρίνονται από την 
Ε.Π.Α.Ε. 

IV. Πριν από οποιαδήποτε κατάτμηση των οικοπέδων 
εντός των ορίων του οικισμού θα πρέπει να θεωρείται το 
τοπογραφικό διάγραμμα από το Τ.Π. και Π.Ε. Ν. Σερρών, 
ώστε να εξασφαλίζεται η συνέχεια των κοινόχρηστων χώ¬ 
ρων και η δημιουργία νέων, σύμφωνα με τα οριζόμενα στις 
διατάξεις του άρθρου 6 του Π. Δ/τος 24.4.85, όπως τρο¬ 
ποποιήθηκαν με το Π.Δ. 14.2.87 και με το Π.Δ. 25.4.89. 

V. Να εξασφαλίζεται οπωσδήποτε η συνέχεια των υφι¬ 
στάμενων δρόμων του οικισμού. 

VI. Κατά τα λοιπά ισχύουν το Π.Δ. 24.4.85, όπως τροπο¬ 
ποιήθηκε με το Π.Δ. 14.2.87 και Π.Δ. 25.4.89 και ο Ν. 
1577/85. 

VII. Κάθε προγενέστερη διάταξη, διαφορετική με τα πα¬ 


ραπάνω οριζόμενα, καταργείται. 

IX. Η απόφαση αυτή μαζί με το σχεδιάγραμμα Π-1.1., 
με κλίμακα 1:5000, που την συνοδεύει να δημοσιευθοϋν 
στην Εφημερίδα της Κυβερνήσεως, έχοντας ισχύ από την 
δημοσίευσή τους. 

VIII. Από τις διατάξεις της απόφασης αυτής δεν προκα- 
λεΐται δαπάνη σε βάρος του προϋπολογισμού της Κοινό¬ 
τητας Ηλιοκώμης. 

Σέρρες, 17 Φεβρουάριου 1995 

Ο Περιφερειακός Διευθυντής 
ΒΑΣΙΛΕΙΟΣ ΛΙΟΓΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Α ριθ. Τ.Π. 71 (2) 

Τροποποίηση του εγκεκριμένου ρυμοτομικού σχεδίου πό¬ 
λης Σερρών Ν. Σερρών στο Ο.Τ. 97. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Τις δ ιατάξεις του Ν. Δ/τος της 17.7.1923, που μετα¬ 
γενέστερα τροποποιήθηκαν κσι συμπληρώθηκαν και ειδι¬ 
κότερα τα άρθρα 3 και 70. 

2. Τις διατάξεις του Α Ν. 314/1968 (ΦΕΚ 47/Α) που 
τροποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αριθ. 183/1986 Π. Δ/τος (ΦΕΚ 
70/Α) και ειδικότερα τα άρθρο 1 παρ. Ια. 

4. Τις υπ' αριθ. ΤΥ 14497/15.10.76, ΤΥ 20212/ 
7.12.79, ΤΠ/ΕΠΑ 10048/16.9.91 και ΤΠ 4182/93/ 
13.1.94 αποφάσεις Νομάρχη Σερρών για χαρακτηρισμό 
σαν αποκεκλεισμένων των οικοπέδων Χριστοδούλου Πο- 
λυχρονϊδη, Ανατολής Κιοσσέ, Χριστοφορίδη Τριαντάφυλ¬ 
λου και Τζίκα Απόστολου αντίστοιχα. 

5. Την υπ’ αριθ. 1012/1994 απόφαση του Δημοτικού 
Συμβουλίου Σερρών. 

6. Την υπ’ αριθ. 4/26.1.1995 γνωμοδότηση του Συμ¬ 
βουλίου Χ.Ο Π. Ν. Σερρών. 

7. Τις διατάξεις του άρθρου 29Α του Ν. 1558/1985 που 
προστέθηκαν με το άρθρο 27 του Ν. 2081 /1992, αποφα¬ 
σίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου πόλης Σερρών Ν. Σερρών στο Ο.Τ. 97 ως 
προς: 

- Τη δημιουργία πεζόδρομου, πλάτους 6.0 μ., με πρό¬ 
σβαση βόρεια από την οδό Ιωάννη θεολόγου και νότια από 
την πάροδο Παπαφλέσσα. 

- Τη δημιουργία δικτύου πεζοδρόμων, σταθερού πλά¬ 


τους 4.0 μ., με πρόσβαση νότια από την πάροδο Παπα¬ 
φλέσσα και ανατολικά από την οδό Παπαφλέσσα και το 
δρόμο που προβλέπεται από το σχέδιο. 

-Τη δημιουργία πέντε οικοδομικών τετραγώνων με 
αριθμούς 97, 97α, 97β, 97γ και 97δ. 

όπως τα παραπάνω φαίνονται στο τοπογραφικό διά¬ 
γραμμα, με κλίμακα 1:500, που συνοδεύει την απόφαση 
αυτή. 

-Τον καθορισμό οικοδομικής γραμμής σε απόσταση 
2.0 μ. από τη ρυμοτομική γραμμή στα Ο.Τ. 97, 97α, 97β, 
97γ και 97δ και όπως αυτή φαίνεται στο τοπογραφικό διά¬ 
γραμμα που συνοδεύει την απόφαση αυτή. 

Η οικοδομική γραμμή στη θέση του οικοπέδου Χριστο- 
φορίδη Τριαντάφυλλου ταυτίζεται με την πρόσοψη της οι¬ 
κοδομής επί της οδού Μαντώς Μαυρογένους και η ρυμο¬ 
τομική γραμμή καθορίζεται σε απόσταση 2.0 μ. από αυτή. 

-Τον χαρακτηρισμό χώρου παιδικής χαράς σε ελεύ¬ 
θερο οικόπεδο της ΔΑΠ και τη δημιουργία δικτύου πεζο¬ 
δρόμων, πλάτους 2.0 μ., γύρω από αυτή με επιβολή προ- 
κηπίου πλάτους 2.0 μ. 

2. Μετά την ισχύ της απόφασης αυτής παύουν να ισχύ¬ 
ουν οι αναφερόμενες στο 4 αποφάσεις αποκεκλεισμένων 
οικοπέδων. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου Σερ¬ 
ρών. 

4. Η απόφαση αυτή μαζί με το τοπογραφικό διάγραμμα, 
σε κλίμακα 1:500, που την συνοδεύει να δημοσιευθοϋν 
στην Εφημερίδα της Κυβερνήσεως, έχοντας ισχύ από την 
δημοσίευσή τους. 

Σέρρες, 1 Μαρτίου 1995 

Ο Περιφερειακός Διευθυντής 
ΒΑΣΙΛΕΙΟΣ ΛΙΟΓΚΑΣ 

Αριθ Τ.Π. 489 (3) 

Τροποποίηση του εγκεκριμένου ρυμοτομικού σχεδίου οι¬ 
κισμού Μονοκκλησιάς Ν. Σερρών ως προς: α) τον απο¬ 
χαρακτηρισμό του υπ’ αριθ. 159 οικοπέδου, στο Ο.Τ. 
25, από ηρώον και τον χαρακτηρισμό του σε χώρο για 
ανέγερση κτιρίου εορταστικών εκδηλώσεων και β) ως 
προς χαρακτηρισμό του υπ' ριθ. 125 οικοπέδου, στο 
Ο.Τ. 19, σε χώρο πλατείας - ηρώου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923, που μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 3,9, 29 και 70. 

2. Τις διατάξεις του Α.Ν. 314/1968 (ΦΕΚ 47/Α) που 
τροποποιήθηκαν και συμπληρώθηκαν με το υπ' αριθ. 
1018/71 Ν. Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του Ν. 1337/83 και ειδικότερα το άρθρο 
38. 

4. Τις διατάξεις του από 2-4/14.5.85 Π. Δ/τος (ΦΕΚ 
225 Δ) «Μεταβίβαση αρμοδιοτήτων στους Νομάρχες για 
την έγκριση και τροποποίηση ρυμοτομικών σχεδίων...»και 
ειδικότερα την παρ. 1 β του άρθρου 1. 

5. Την ΤΠ 1663/1.4.87 (ΦΕΚ 467Δ) απόφαση Νομάρχη 
Σερρών που τροποποιήθηκε με την ΤΠ 3970/91 /30.3.92 
(ΦΕΚ 537Δ) όμοια απόφαση. 

6. Την υπ' αριθ. 26/1994 απόφαση του Κοινοτικού Συμ¬ 
βουλίου Μονοκκλησιάς. 

7. Την υπ’ αριθ. 49/23.9.1994 γνωμοδότηση του Συμ¬ 
βουλίου Χ.Ο.Π. Ν. Σερρών. 

8. Την ΤΠ 2969/12.10.1994 απόφαση Νομάρχη Σερ¬ 


ρών, σχετική με το θέμα, η οποία όμως διατυπώθηκε λά¬ 
θος. 

9. Τις διατάξεις του Ν. 1558/1985, που προστέθηκαν 
με το άρθρο 27 του Ν. 2081 /1992, αποφασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου Μονοκκλησιάς ως προς: 

α) Τον αποχαρακτηρισμό του υπ’ αριθ. 159 οικοπέδου, 
στο Ο.Τ. 25, από ηρώον και τον χαρακτηρισμό του σε χώρο 
για ανέγερση κτιρίου εορταστικών εκδηλώσεων. 

β) Τον χαρακτηρισμό του υπ’ αριθ. 125 οικοπέδου, στο 
Ο.Τ. 19, σαν χώρου πλατείας - ηρώου. 

όπως τα παραπάνω φαίνονται στο τοπογραφικό διά¬ 
γραμμα, με κλίμακα 1:1000, που συνοδεύει την απόφαση 
αυτή. 

2. Στο υπ’ αριθ. 159 οικόπεδο ισχύουν οι όροι δόμησης 
που καθορίσθηκαν για τον οικισμό με τις ΤΠ 1663/87 
(ΦΕΚ 467Δ) και ΤΠ 3970/91/30 3.92 (ΦΕΚ 537Δ) απο¬ 
φάσεις Νομάρχη Σερρών. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότητας 
Μονοκκλησιάς. 

4. Η προηγούμενη απόφαση ΤΠ 2969/12.10.1994 κα- 
ταργείται. 

5. Η απόφαση αυτή μαζί με το τοπογραφικό διάγραμμα, 
με κλίμακα 1:500, που την συνοδεύει να δημοσιευθούν 
στην Εφημερίδα της Κυβερνήσεως, έχοντας ισχύ από την 
δημοσίευσή της. 

Σέρρες, 17 Φεβρουάριου 1995 

Ο Περιφερειακός Διευθυντής 
ΒΑΣΙΛΕΙΟΣ ΛΙΟΓΚΑΣ 

